Forslag til "Lokalplan nr. 356 - Plejehjem og store boligparceller i [adresse] og 
Kommuneplantillæg nr. 3 til Kommuneplan 13" 
Sagsfremstilling 
34.       Forslag til "Lokalplan nr. 356 - Plejehjem og store boligparceller i [adresse] og 
Kommuneplantillæg nr. 3 til Kommuneplan 13" - Åbent 
  
  
SAGENS INDHOLD 
Teknik og Kultur har udarbejdet forslag til ”Lokalplan nr. 356 – Plejehjem og store boligparceller i [adresse] og 
Kommuneplantillæg nr. 3 til Kommuneplan 13”. 
  
Lokalplanen omfatter et område på ca. 6,5 ha beliggende umiddelbart nordøst for [adresse]. Mod vest grænser 
lokalplanområdet op til Frijsendal Friskole og børneinstitutionen ”Trekløveren”. 
  
Med lokalplanen åbnes der mulighed for etablering af et friplejehjem med op til 3.500 m2 bebyggelse i den vestlige 
del af lokalplanområdet og 10 store boligparceller mellem 2.000 m2 og 4.500 m2 i den østlige del af 
lokalplanområdet. 
  
Vejadgangen til lokalplanområdet skal ske fra en fælles ind- og udkørsel fra [adresse]. Herfra fordeles trafikken 
til plejehjemmet og boligparcellerne. Desuden skal der anlægges en sti fra boligparcellerne til lokalplanområdets 
sydvestlige hjørne, hvorfra stien kan forlænges langs den sydlige grænse mod friskole og børneinstitution. 
  
Zara Jensen i lokalplanområdets vestlige del er disponeret med adgang og p-pladser mod nord, 
plejehjemsbyggeriet centralt i området og fælles grønne opholdsarealer og sø/regnvandsbassin mod syd. 
  
Boligparcellerne skal etableres omkring et fælles grønt område. På hver boligparcel er der mulighed for at opføre en 
bolig på maksimalt 250 m2 og 100 m2 bebyggelse til hobbyværksted, udhus eller lignende. 
  
Kulturhistorisk Museum i Randers har registreret to arealer i lokalplanområdet som værende af arkæologisk 
interesse. På det ene areal må der således ikke etableres bebyggelse og anlæg, og på det andet skal der udvises 
særlige opmærksomhed i forhold til arkæologiske forekomster.  
  
Lokalplan nr. 356 erstatter den gældende lokalplan nr. 305 for området. Lokalplan nr. 305 blev vedtaget i april 2008 
med det formål at give mulighed for udstykning af i alt 11 jordbrugsparceller. Lokalplan nr. 305 er ikke realiseret, og 
 
Teknik- og 
Miljøudvalget 
3. april 2014 
Sagsnr. 710-2013-
79844 
Dok.nr. 710-2014-
39018 
Sagsbehandler 
DPEJBA 
  
Tidl. politisk behandling 
  
Forventet sagsgang 
TM-U, ØK, BY 
Lovgrundlag 
Planloven 
området er aktuelt ubebygget og dyrkes landbrugsmæssigt. 
  
Lokalplanområdet ligger i landzone og skal forblive i landzone. 
  
VURDERING 
Baggrunden for lokalplanen er et ønske om at etablere et friplejehjem i [adresse]. 
  
Den selvejende institution Friplejehjemmet i [adresse] søgte i efteråret 2013 [adresse] om tilladelse til at 
etablere 24 friplejeboliger på det aktuelle areal i [adresse]. Ansøgningen kom i forlængelse af, at den selvejende institution
Friplejehjemmet i [adresse] havde modtaget et betinget tilsagn fra Ministeriet for By, Bolig og Landdistrikter om andel af 
kvote A til etablering af de ansøgte 24 friplejeboliger ved nybyggeri. Byrådet besluttede 8. oktober 2013 at afgive 
erklæring om, at Favrskov Kommune er sindet at tilvejebringe det nødvendige plangrundlag for opførelse af de 24 
friplejeboliger gennem en ny lokalplan og et tilhørende kommuneplantillæg. 
  
Kommuneplantillæg nr. 3 udvider rammeområde 12.LB.19 for Herbert Poulsen landsby til også at omfatte lokalplanområde 356. 
Anvendelsen af 12.LB.19 fastlægges til boliger, offentlige formål, landbrugsformål og ikke generende erhverv. 
  
På baggrund af en indledende screening af forslag til lokalplan nr. 356 og kommuneplantillæg nr. 3 har Teknik og 
Kultur valgt ikke at lade planforslaget miljøvurdere, idet det vurderes, at miljøpåvirkningen ved opførelse af de 
planlagte byggerier ikke vil have væsentlig indvirkning på miljøet. 
  
INDDRAGELSE/KOMMUNIKATION 
Inden udarbejdelsen af lokalplanen har der været en dialog med den selvejende institution Friplejehjemmet i [adresse] for 
at få afklaret de fremtidige ønsker for plejehjemmet. Desuden har der været en forudgående dialog med områdets 
ejer om ønsker til områdets samlede disponering med plejehjem og store boligparceller. I øvrigt sker 
borgerinddragelse og kommunikation efter reglerne i planloven. Det er et selvstændigt formål med planloven, at 
offentligheden i videst muligt omfang inddrages i planlægningen. 
  
Når Byrådet har godkendt lokalplanforslaget med tilhørende kommuneplantillæg skal disse offentliggøres. 
Offentliggørelsen sker digitalt på kommunens hjemmeside med en indsigelsesfrist på mindst otte uger. 
  
ØKONOMISKE KONSEKVENSER 
Etablering af et friplejehjem vil på forskellig vis have indflydelse på [adresse] drifts- og anlægsøkonomi. 
  
Borgere, der af Favrskov Kommune er visiteret til en plejebolig, har ret til at vælge friplejehjemmet fremfor en af 
kommunes øvrige plejeboliger. Hvis dette sker, skal Favrskov Kommune betale friplejehjemmet for at løse opgaven 
efter en nærmere fastsat takststruktur. Etableringen af friplejehjemmet vil endvidere få indflydelse på [adresse] 
Kommunes plejebolighandleplan, idet etableringen af de 24 boliger må forventes at reducere behovet for 
kommunale plejeboliger.  
  
Da friplejehjemmet kan afvise borgere, som efter deres vurdering ikke passer ind i tilbuddet, og da friplejehjem 
erfaringsmæssigt tiltrækker borgere fra et større geografisk område, er det imidlertid tvivlsomt, om etableringen af 
de 24 friplejeboliger vil reducere det kommunale behov for plejeboliger tilsvarende.  
  
På driftssiden vil der være direkte udgifter til de sygeplejefaglige ydelser til de 24 beboere, som gives i medfør af 
Sundhedsloven, uanset om beboerne kommer fra [adresse] eller fra andre kommuner.  
  
Opførelsen af friplejeboligerne finansieres uden kommunalt grundtilskud og uden andre økonomiske forpligtelser i 
forbindelse med anlæg og drift for Favrskov Kommune end de ovenfor beskrevne. Der vil heller ikke skulle indgås en 
driftsoverenskomst med friplejehjemmet. 
  
Området er privatejet og vil blive udviklet privat. Da området forbliver i landzone, er der ikke tale om 
overtagelsespligt for Favrskov Kommune.  
  
INDSTILLING 
Teknik- og kulturdirektøren indstiller til Byrådet: 
  
1. At forslag til ”Lokalplan nr. 356 – Plejehjem og store boligparceller i [adresse] og Kommuneplantillæg nr. 3 til 
Kommuneplan 13” godkendes og fremlægges i offentlig høring i otte uger. 
  
BESLUTNING 
  
Bilag 
  
  
  
  
Teknik- og Miljøudvalget, 3. april 2014: 
Fraværende: Ingen 
  
Indstilles godkendt. 
Lokalplan nr. 356 - Plejehjem og store 
boligparceller i [adresse] og Kommuneplantillæg nr. 3 
710-2014-76810 
